Աննա Մուգլալիս

Աննա Մուգլալիս (ֆր.՝ Anna Mouglalis, ապրիլի 26, 1978(1978-04-26), Ֆրեժյուս), կինոյի և թատրոնի ֆրանսիացի դերասանուհի։


== Կենսագրություն և կարիերա ==
Աննա Մուգլալիսը ծնվել է Նանտ քաղաքում, սակայն նրա պատանեկությունն անցել է Վար դեպարտամենտում, մինչև որ ընտանիքը կրկին տեղափոխվում է Նանտ։ Մուգլալիսի հայրը ազգությամբ հույն է, մասնագիտությամբ՝ բժիշկ, իսկ ֆրանսուհի մայրը մերսող է։ Մինչև 2001 թվականը Աննան սովորել է Փարիզի դրամատիկական արվեստի ազգային բարձրագույն կոնսերվատորիայում՝ Դանիել Մեսգիչի դասարանում։ Բացի ֆրանսերենից, Աննան ազատ տիրապետում է անգլերեն, իտալերեն, իսպաներեն և մասամբ հունարեն լեզուներին։ 1997 թվականին նա սկսում է դերասանական գործունեությունը Փարիզում բեմադրված «La Nuit du Titanic» ներկայացման մեջ։ Նույն թվականին Ֆրանսիս Ժիրոն նրան ընտրում է «Տերմինալ» ֆիլմի համար։ 2000 թվականին Աննան և Իզաբել Հյուպպերը նկարահանվում են Կլոդ Շաբրոլի «Շնորհակալություն շոկոլադի համար» (Merci pour le chocolat) ֆիլմում՝ կատարելով գլխավոր դերերը։ 2002 թվականին նկարահանվելով Ժան Պիեռ Լիմոզինի «Նովո» ֆիլմում, նա Ռոբերտո Անդոյի կողմից ընտրվում է «Կեղծ անունով» թրիլլերի համար։ 2003 թվականին նա խաղում է Ասա Մադերի «Մահվան հիվանդություն» սև ու սպիտակ ֆիլմում, որը ներկայացվում է Վենետիկի կինոփառատոնում։ Նույն թվականին նա նկարահանվում է Փանոս Կուտրասի «Իրական կյանք»  հունական ֆիլմում, կատարելով գլխավոր դերը։ 2005 թվականին նա նկարահանվում է միանգամից երկու իտալական ֆիլմերում՝ Միքելե Պլաչիդոյի «Ռոմանտիկ հանցագործը» և «Մուգ ծով», որտեղ նրա խաղընկերն էր Լուիջի Լո Կաշոն։
Իլան Դյուրան Կոհենի «Ֆլորի սիրեկանները» հեռուստատեսային ֆիլմում Մուգլալիսը մարմնավորել է Սիմոնա դը Բովուարին։ ֆիլմում նրա խաղընկերն էր Լորեն Դոյչը, որը մարմնավորել է Ժան Պոլ Սարտրին։ Այդ գրական դեմքերին մարմնավորելու համար երկու դերասաններն էլ արժանանում են հանրության և կինոքննադատների դրվատանքին, իսկ վերջիններս գովելով նրանց դերասանական վարպետությունը, արձանագրում են երկու դերասանական կարիերաների ծնունդը։
Դերասանուհու իր կարիերային զուգընթաց Մուգլալիսը հաջողությամբ սկսում է զբաղվել նաև մոդելային գործունեությամբ։ 2002 թվականին Կարլ Լագերֆելդը ընտրում է նրան «Amateur Allure de Chanel» օծանելիքի գովազդի համար և նշում, որ Աննան «դարձել է իր մուսաներից մեկը»՝ Շանելի պայուսակները, զարդերը և ժամացույցները գովազդելու համար։ 2009 թվականին Մուգլալիսը ընտրվում է Յան Կոյնենի «Կոկո Շանել և Իգոր Ստրավինսկի» ֆիլմում Կոկո Շանելին մարմնավորելու համար։
Ֆիլմն ընտրվում է 2009 թվականի Կաննի կինոփառատոնի փակման հանդիսության համար։


== Անձնական կյանք ==
2007 թվականի մարտի 7-ին Աննան ունենում է իր առաջնեկին՝ Սաուլ անունով դստերը, որի հայրն էր ֆրանսիացի ռեժիսոր Սամուել Բենշետրիտը։
2015 թվականից  ի վեր հանդիպում է ֆրանսիացի երաժիշտ Բենժամին Բյոլեի հետ։


== Ֆիլմագրություն ==
1998 — Տերմինալ
2000 — Շնորհակալություն շոկոլադի համար (ֆր.՝ Merci pour le chocolat) ֊Ժաննա Պոլլե
2000 — Հնագույն պատմություն (ֆր.՝ De l'histoire ancienne) — բուժքույր
2000 — Գերուհին (ֆր.՝ La Captive) — Իզաբել
2002 — Նոր կյանք (ֆր.՝ La Vie nouvelle) — Մելանյա
2002 — Առանց հիշողության (ֆր.՝ Novo) — Իրեն
2002 — Գայլը արևմտյան ափին (ֆր.՝ Le loup de la côte Ouest) — Մայ
2002 — Մեկ տարի
2003 — Լեոն խաղում է«Տղամարդկանց ընկերությունում»
2003 — Մահվան հիվանդություն
2003 — Ցանկության գինը
2004 — Իրական Կյանք
2004 — Տարօրինակ հանցագործություն
2004 — Երբ մենք հեռացանք
2005 — Ջրհեղեղին սպասելիս
2005 — Իկարոսի երազանքը (հունարեն՝ Το ονειρο του Ικαρου) — հոգևորականի կին
2005 — Քրեական սիրավեպ (իտալերեն՝ Romanzo Criminale) — Պատրիցիա
2006 — Մուգ ծով (իտալերեն՝ Mare nero) — Վերոնիկա
2006 — Ֆլորի սիրեկանները (ֆր.՝ Les amants du Flore) — Սիմոնա դը Բովուար
2008 — Ես միշտ եմ ցանկացել գանգստեր դառնալ (ֆր.՝ J'ai toujours rêvé d'être un gangster) — մատուցողուհի Սյուզի
2009 — Կոկո Շանել և Իգոր Ստրավինսկի — Կոկո Շանել
2010 — Գենսբուր. հերոսական կյանք — Ժուլիետ Գրեկո
2013 — Խանդ (La Jalousie)


== Ծանոթագրություններ ==


== Արտաքին հղումներ ==
Աննա Մուգլալիս (անգլ.) Internet Movie Database կայքում
Анна Муглалис на Biggest Stars(չաշխատող հղում)